
V Sape, január 2026


 Správa o kontrolnej činnosti  
hlavného kontrolóra Obce Sap za rok 2025


     V zmysle ustanovenia § 18f ods.1 písm. e) zákona č. 369/1990 Zb. o obecnom zriadení 
v znení neskorších predpisov predkladám Obecnému zastupiteľstvu Obce Sap správu 
o kontrolnej činnosti za rok 2025. Kontrolná činnosť v roku 2025 bola vykonávaná 
v súlade so zákonom o obecnom zriadení a zákonom č. 357/2015 Z.z. o finančnej kontrole a vnútornom audite a o zmene a doplnení niektorých zákonov. 

     V priebehu hodnoteného obdobia som vykonávala kontrolnú činnosť v obci Sap 
na základe plánu kontrolnej činnosti na II. polrok 2025. Vykonávanie mojej práce - kontrolnej činnosti v roku 2025 bolo vo veľkej miere ovplyvnené zákonnou prekážkou – dlhodobou práceneschopnosťou pre zdravotné problémy.

     Kontrolnou činnosťou sa podľa §18d zákona o obecnom zriadení rozumie:
-   kontrola zákonnosti, účinnosti, hospodárnosti a efektívnosti pri hospodárení a nakla-  
    daní s majetkom a majetkovými právami obce, ako aj s majetkom, ktorý obec užíva
    podľa osobitných predpisov,
-   kontrola príjmov, výdavkov a finančných operácií obce,
-   kontrola vybavovania sťažností a petícií,	
-   kontrola dodržiavania všeobecne záväzných právnych predpisov vrátane nariadení obce,
-   kontrola plnenia uznesení obecného zastupiteľstva,
-   kontrola dodržiavania interných predpisov obce,
-   kontrola plnenia ďalších úloh ustanovených osobitnými predpismi.

     Kontrolnej činnosti podľa zákona o obecnom zriadení podlieha
-  obecný úrad,
-  rozpočtové a príspevkové organizácie zriadené obcou,
-  právnické osoby, v ktorých má obec majetkovú účasť,
-  iné osoby, ktoré nakladajú s majetkom obce alebo ktorým bol majetok obce prenecha-
   ný na užívanie, a to v rozsahu dotýkajúcom sa tohto majetku,
-  osoby, ktorým boli poskytnuté z rozpočtu obce účelové dotácie alebo návratné
   finančné  výpomoci, či nenávratné finančné výpomoci podľa osobitného predpisu 
   v rozsahu nakladania s týmito prostriedkami.


A) Výkon kontrolnej činnosti

     Kontrolnú činnosť som mala možnosť vykonávať v druhom polroku roka 2025 v súlade   
s plánom kontrolnej činnosti na II. polrok 2025, ktoré bolo schválené Obecným zastupi-teľstvom Obce Sap. 

Kontrolná činnosť bola za hodnotené obdobie zameraná na:  
-  Kontrola plnenia príjmov a čerpania výdavkov rozpočtu obce
-  kontrolu dodržiavania a uplatňovania všeobecne záväzných právnych predpisov a
   interných noriem obce v oblasti použitia účelových dotácií poskytnutých z rozpočtu obce 
   u vybraných subjektoch, ktorým boli v roku 2023 a 2024 poskytnuté dotácie 
-  kontrolu stavu a vývoja dlhu obce
-  kontrola dodržiavania a uplatňovania zásad finančnej kontroly v zmysle zákona č. 357/
   2015  Z.z. o finančnej kontrole a audite a o zmene a doplnení niektorých zákonov.

B.) Výkon iných odborných činností

   V súlade s príslušnými ustanoveniami zákona o obecnom zriadení som v hodnotenom období spracovala odborné stanoviská: 
-  k návrhu záverečného účtu Obce Sap za rok 2024,
-  k návrhu rozpočtu obce na rok 2026 a k návrhu viacročného rozpočtu na roky 2027-
   2028. 

C.) Ďalšie vykonávané činnosti:	

-  sledovanie a vybavovanie podnetov prijatých v súlade so zákonom č. 54/2019 Z.z. 
   o ochrane oznamovateľov protispoločenskej činnosti a o zmene a doplnení niektorých
   zákonov v obci Sap,
-  účasť na zasadnutiach obecného zastupiteľstva.

     V rámci preventívnej funkcie kontrolnej činnosti a v snahe predchádzať vzniku kontrolných zistení, v rámci ukončených kontrol a v prípade záujmu zo strany kontrolovaných subjektov:
-  spolupracujem pri spracovaní opatrení, ktoré majú prijať na odstránenie zistených 
   nedostatkov,
-  poskytujem metodiku k predmetu vykonanej kontroly,
-  upozorňujem na prijatie nových všeobecne záväzných právnych predpisov, resp. 
   na ich novelizáciu, najmä ak sa týkajú výkonu ich činností.

